hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy hy nl hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Սմբատիս տղան մոտ 1 տարեկան էր, որ գնաց պատերազմ։ Հոկտեմբերին, որ եկավ, հետո իմացանք, որ երկրորդ էրեխուն են սպասում։ Սմբոյի մահվանից հետո ծնվեց երկրորդ որդին, հիմա արդեն 6 ամսական ա։
Սմբոս զբաղվում էր առևտրով, հաջողակ էր, քչախոս, կիրթ, գրագետ, նեղին հասնող տղա էր։ Վայքի զորամասում ա ծառայել 2007-2009 թվականներին։
Հրադադարի մասին, որ իմացավ, հոգոց հանեց՝ «պարտվել ենք», բայց իրանք չեն պարտվել։
Նոյեմբերի 26-ին, նորից ՄՈԲ-ով տարան, ասեցին՝  «տանում են Լաչինի կողմերը 5 օրով, երկու օր էլ կավելանա»։ Մի ժամանակաշրջան էր, երբ Հայաստանը խառնված էր իրար, ընդդիմություն-դիմություն։ Բայց գնաց։ Հետո իմացանք, որ Հադրութում ա՝ Խծաբերդ- Հին Թաղեր․ մի տարածք, որը նեղ թերակղզու պես ոնց-որ մխրճված էր Հադրութի մեջ, 25 կմ-ի չափով։ Այսինքն, երեք կողմից շրջափակված էր ադրբեջանցիներով, «տերիտորիան» տված, թե չտված, անհայտ էր, այսինքն, տված էր, որովհետև եթե տված էր, ինչի՞ շարունակական պրոցես չունեցավ, այդ հարցն էլ ա փակ։ Եթե կար զինադադար, մի ամիս հետո ինչի՞ համար էիք տանում Հադրութ։
Հեռախոսազրույց ունենում էինք օրը մի անգամ, գաղտանապահ էր, շատ բան չէր ասում, վերջին անգամ զանգեց դեկտեմբերի 11-ի երեկոյան, մոր հետ խոսեց, ասեց՝ «սմեն են փոխում, առավոտը հետ կգանք»։ Բայց իրանք դեռ 10-ին պիտի սմենափոխվեին։
Դեկտեմբերի 11-ի երեկոյան՝ 8։15 րոպե, թուրքը հարձակվում ա, Սմբոենց դիրք պահող պոստը դիմադրում ա, բայց երկար չի կարողանում դիմադրի, 7 հոգի են լինում, 4-ը վիրավոր, 3-ն էլ չեն իմացել՝ որտեղ են։  Սմբոենք արդեն մնացել են շրջափակման մեջ։ 18 ժամ պատերազմել են մինչև 12-ի երկուսը, մնացած դիրքերը փախել են։
Բոլորի մահվան տեղեկանքներում գրել են, որ 11-ին են զոհվել, բայց ինչի՞ համար 11, ես չկարողացա հաշտվել էդ փաստի հետ, ես տեղեկություն ունեմ, որ 12-ին կապ ա տվել իր քեռուն՝ «քեռի, հոգնել ենք, շրջափակման մեջ ենք, փամփուշտներս պրծել են, փափուշտ հասցրեք», բայց դե էլ ի՞նչ օգնություն։ Չեն օգնել տղաներին։
Զոհվելու մասին իմացանք դեկտեմբերի 16-ին։ 4 օր ճամփա էինք նայում, Խանումյան Հայկը էդ «Վիշկա» պոստում ա եղել, ասեց՝ տղաներն իջնում են մեկ վիրավորով, բայց, ցավոք, էդպես չեղան։ Իմացանք, որ 9-ը զոհվել են, 2-ն էլ գերի են։
Զինդատախազին դիմում գրեցի՝ «հարգելիս, տղաս 12-ին հեռախոսազրույց ա ունեցել քեռու հետ, քեռու տղու հետ, միևնուն ժամանակ, Հարությունն ու Անդրանիկն են զրուցել», ընթացք տվեցին, ու ապացուցվեց, որ 12- ին են զոհվել։
Մեղավորներն ու քրեական գործը
Քննչականում 3 քննիչով նստած զրուցում էին, որ  9 հոգով նենց էին պատերազմել, որ ամբողջ 44 օրվա ընթացքում տենց էպիզոդներ չկան։
Քրեական գործ են հարուցել իրենց հրամանատարի՝ փոխգնդապետ Ջիվան Մկրտչյանի ու Ղուկասյանի դեմ, Ջիվանը կալանքի տակ ա, բայց Ղուկասյանը՝ չէ։  Բայց սա շատ քիչ ա, մեղավորներն էնքան շատ են , զորամասից սկսած մինչև Հին Թաղեր մեղավորներ են։ Իմ նպատակը չի, որ ինչ-որ մեկին դատեն, կախեն, իմ նպատակն ա վեր հանել, թե ինչ ա տեղի ունեցել։ Հիմա զինդատախազությունն ա զբաղվում, մինչ այդ ՀՀ քննչական կոմիտեն էր զբաղվում։
Ես թուրքից վիրավորված չեմ․ թուրքն իրա պատերազմն ա արել, 9 հոգով 180 ից ավել ադրբեջանցի են ջարդել, ես վիրավորված եմ անկազմակերպ, անգրագետ սպաներից, փախնող զինվորներից, որ դիրքերը թողել են, նահանջ հրաման չի եղել, եթե եղել ա, ինչի՞ բոլորի համար չի եղել, եթե չի եղել, ինչի՞ էլի բոլորի համար չի եղել։
Նախորդ նյութըՀաստատվել է կորոնավիրուսով վարակման 940 նոր դեպք․ մահվան 1 դեպք է գրանցվել
Հաջորդ նյութըԱրմեն Բիլյանի նկատմամբ աղաղակող անարդարության հարցում վերջ եմ դնում հրապարակային լռությանս
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Edit with Live CSS
Write CSS OR LESS and hit save. CTRL + SPACE for auto-complete.